Antic règim

context: Durant l'antic règim l'economia dels països europeus fou sempre bàsicament agrícola[6] perquè la major part de la població vivia de la producció local dels camps: perquè els treballaven (la pagesia) o perquè els posseïen (la noblesa que vivia de les rendes de la pagesia). Tot i això, ja des de l'edat mitjana i encara més durant l'edat moderna, a les principals ciutats creixia un nou sector econòmic molt dinàmic: el comerç,[6] sobretot el transoceànic generat a partir del segle XVI des de les primeres colònies europees als continents americà, africà i asiàtic i que tingué formes molt diferents (mines o plantacions explotades directament per europeus, comerç d'esclaus africans, compra d'espècies asiàtiques a canvi de metalls preciosos, etc.). En canvi, el que avui dia qualifiquem d'indústria no era encara un sector definit i es trobava en un estat preindustrial: els productes eren manufacturats per famílies que els venien al detall, a un nivell tan petit que no hi ha marge per diferenciar entre els conceptes de capital i treball.[6] (L'historiador Franklin F. Mendels va encunyar el terme de protoindústria.)[6]
qas: answers: text: bàsicament agrícola
question: Com fou l'economia dels països europeus durant l'antic règim?

answers: text: camps
question: Què posseïa la noblesa?

answers: text: el comerç
question: Quin nou sector econòmic creixia a les principals ciutats?

answers: text: al detall
question: Com venien les famílies els productes que manufacturaven?

context: Tanmateix, des de l'humanisme i el Renaixement, l'antropocentrisme va succeir al teocentrisme com una constant en les concepcions culturals. A la corona de Castella, l'erasmisme i les seves vicissituds són una bona mostra de les dificultats que va trobar el pensament avançat, fins i tot gaudint de la protecció reial,[44] i no va ser l'únic, ni el més sonat, com ho proven els casos, perseguits per la Inquisició, del professor i poeta Fray Luis de León, de l'arquebisbe Bartolomé Carranza, o de l'intendent Pablo de Olavide. El clima al Regne de França no era més permissiu, com ho van demostrar els casos en què es va veure embolicat Voltaire. L'Europa protestant va tendir a ser més tolerant, però amb casos de repressió, com en el cas de Miguel Servet.
qas: answers: text: l'antropocentrisme
question: Què va succeir al teocentrisme?

answers: text: l'erasmisme i les seves vicissituds
question: Què mostra les dificultats que va trobar el pensament avançat a la corona de Castella?

answers: text: Bartolomé Carranza
question: Qui era l'arquebisbe?

answers: text: a ser més tolerant
question: Com va tendir a ser l'Europa protestant?

answers: text: per la Inquisició
question: Per qui va ser perseguit Fray Luis de León?

context: El sistema polític per excel·lència de l'antic règim fou l'absolutisme.[6] Les diverses monarquies europees intentaren concentrar a les seves mans tot el poder de fer lleis, de governar i d'ajusticiar. Per fer-ho van procurar no reunir les institucions parlamentàries d'origen medieval. Fou la monarquia francesa la que va assolir el grau més elevat d'absolutisme. De tota manera, cal tenir en compte que en la pràctica el sistema polític en cada país podia variar molt segons el pes dels seus costums i la força de la monarquia. Per exemple a Anglaterra aquesta lluita va desembocar en la Revolució anglesa, que va escapçar la monarquia tradicional durant onze anys. Un altre exemple fins al 1714 foren els països de la corona d'Aragó, on moltes decisions polítiques no depenien només del rei sinó que aquest (molt a pesar seu) les havia de prendre a les Corts juntament amb els tres estaments (cadascun dels quals representava 1 vot), un sistema que va rebre el nom de pactisme.[6] Finalment cal recordar que l'individu no tenia cap valor polític dins del sistema del poder de l'antic règim[6] (a diferència de les democràcies del món actual), sinó que eren els tres estaments els que conceptualment eren els actors polítics del país, juntament amb el rei que era el màxim protagonista com a governant.
qas: answers: text: francesa
question: Quina monarquia va assolir el major grau d'absolutisme?

answers: text: onze
question: Durant quants anys la Revolució anglesa va escapçar la monarquia tradicional?

answers: text: les Corts juntament amb els tres estaments
question: Amb qui havia de prendre el rei moltes de les decisions polítiques?

context: L'antic règim es va desenvolupar al Regne de França amb la dinastia Valois que va reeixir del seu enfrontament amb Anglaterra en la Guerra dels Cent Anys; va aconseguir marginar la dinastia rival de la casa de Borgonya i va sotmetre la majoria dels "estats nobiliaris" més o menys turbulents, com ara Normandia i Provença. La tornada de la seu pontifícia d'Avinyó a Roma després de la resolució del cisma d'Occident va suposar una disminució del control que havia aconseguit la monarquia francesa sobre l'Església. De retruc, la península Itàlica va passar a ser el principal tauler de joc en la disputa per l'hegemonia europea. En aquest context, durant el segle xv, Lluís XI va ser un exemple de rei autoritari. El rei Francesc I de França, durant la primera meitat del XVI, no va aconseguir prevaldre sobre el seu enemic Carles V del Sacre Imperi romanogermànic, ni pel que fa a les guerres europees ni pel que fa a l'expansió colonial, però va aconseguir un poder interior indiscutible.
qas: answers: text: Valois
question: Amb quina dinastia es va desenvolupar l'antic règim al Regne de França?

answers: text: Guerra dels Cent Anys
question: En quina guerra amb Anglaterra va reeixir la dinastia Valois?

answers: text: després de la resolució del cisma d'Occident
question: Quan va tornar la pontifícia d'Avinyó a Roma?

answers: text: La tornada de la seu pontifícia d'Avinyó a Roma
question: Quin fet va suposar una disminució del poder de la monarquia francesa sobre l'Església?

context: A partir del segle xvii pot parlar-se de la presència d'una monarquia absoluta que té la sobirania de l'estat. Aquesta monarquia es justificava sobre el supòsit de la procedència divina del poder, de qui ho rep sense intermediaris. El rei només ha de justificar-se davant els ulls de Déu. Els seus súbdits no tenien cap dret, però sí el deure d'obeir. El tipus ideal és el Regne de França del Rei Sol, Lluís XIV. El rei declarava la guerra i feia la pau; comandava els exèrcits, determinava les despeses i fixava els impostos, anomenava i destituïa els funcionaris i dirigia l'administració sencera. Les províncies eren administrades pels intendents, de poder omnímode i arbitrari.
qas: answers: text: A partir del segle xvii
question: Quan es pot parlar de la presència d'una monarquia absoluta que té la sobirania de l'estat?

answers: text: sobre el supòsit de la procedència divina del poder
question: Com es justificava la monarquia?

answers: text: Déu
question: A qui ha de justificar-se el rei?

answers: text: obeir
question: Quin era el deure dels súbdits del rei?

answers: text: Les províncies
question: Què administraven els intendents?